KERANGKA KONSEP PENGINAPAN PELANCONGAN MESRA MUSLIM BAGI PROGRAM PENGALAMAN HOMESTAY DI MALAYSIA
Authors: Suhaimai Nur Ammera , Suffarruddin Suhaida Herni 
Published: November 2024

Destinasi pelancongan mesra Muslim bukan sahaja menjadi pilihan utama dalam kalangan pelancong Muslim malah turut menarik minat pelancong bukan Muslim. Minat terhadap destinasi mesra Muslim ini telah membuka peluang kepada pengusaha pelancongan di Malaysia menyediakan perkhidmatan berorientasikan mesra Muslim termasuk program pengalaman homestay yang berteraskan pelancongan budaya. Potensi ini berupaya menyumbang kepada peningkatan industri pelancongan Malaysia, sekaligus memperkukuh kedudukan negara sebagai destinasi pilihan pelancong. Namun, panduan penginapan berkonsepkan mesra muslim wajar dibangunkan agar pengusaha dapat membuat penambahbaikan penginapan menuju ke arah mesra muslim. Justeru itu, kajian ini bertujuan untuk menerokai kriteria penginapan pelancongan mesra muslim yang dilaksanakan di Kampungstay Desa Murni, Pahang. Kajian ini juga masih dalam fasa awal, dan dijangka akan menyumbang kepada literatur pelancongan Islam, khususnya dalam pembangunan rangka kerja konseptual untuk kriteria penginapan mesra Muslim. Teknik pengumpulan data yang dicadangkan adalah secara temu bual bersama pengusaha bagi mendapatkan dapatan secara terperinci berkaitan tiga elemen utama iaitu privasi dan keselamatan; kemudahan dan persekitaran; kebersihan dan keselesaan. Penemuan kajian ini adalah untuk membangunkan kerangka konseptual kriteria penginapan pelancong mesra muslim bagi program pengalaman homestay di Malaysia. Kerangka konsep ini amat bermanfaat kepada pemain industri sebagai penanda aras dalam merancang strategi sekaligus menyokong pelancongan islam di Malaysia.

Muslim-friendly tourism destinations are not only the top choice among Muslim travelers but also attract the interest of non-Muslim tourists. The growing interest in these destinations has created opportunities for tourism operators in Malaysia to offer Muslim-friendly services, including cultural tourism-oriented homestay programs. This potential can contribute to the growth of Malaysia's tourism industry while strengthening the country's position as a preferred destination for travelers. However, guidelines for Muslim-friendly accommodation need to be developed to enable operators to improve their offerings to align with Muslim-friendly principles. Thus, this study aims to explore the criteria for Muslim-friendly tourism accommodations implemented at Kampungstay Desa Murni, Pahang. The study is still in its early phases and is expected to contribute to Islamic tourism literature, particularly in developing a conceptual framework for Muslim-friendly accommodation criteria. The proposed data collection technique involves interviews with operators to obtain detailed insights into three main elements: privacy and security, facilities and environment, and cleanliness and comfort. The findings of this study aim to develop a conceptual framework for Muslim-friendly tourist accommodation criteria for homestay experience programs in Malaysia. This framework will be highly beneficial for industry players as a benchmark for planning strategies, thereby supporting Islamic tourism in Malaysia.